Gracias Por La Música

Gracias Por La Música je kompilačný album švédskej hudobnej skupiny ABBA, ktorý vyšiel v roku 1980. Podnetom k nahratiu albumu španielsky naspievaných piesní bol nečakaný úspech potom ako skupine vyšli v latinskoamerických krajinách (napríklad v Mexiku a Argentíne) španielske verzie piesní „Chiquitita“ a „I Have a Dream“. Následne bolo rozhodnuté nahrať pre tento trh ďalších osem skladieb vo španielčine a vydať ich na albume. 

Prekladu textov do španielčiny psracovali Buddy a Mary McCluskeyovi, pracujúci v argentínskej pobočke vydavateľstva RCA Records v Argentíne. Konečné nahrávanie piesní sa konalo v januári 1980 v štúdiách Polar Music. Vokalistkám Agnetha Fältskogové a Anni-Frid Lyngstadové pomáhala s výslovnosťou a jazykovou korekciou novinárka Ana Martinezová. Benny Andersson a Björn Ulvaeus poverili dohľadom nad nahrávaním vokálov k ôsmim španielskym verziám zvukárovi skupiny ABBA, Michaelovi B. Tretowovi. Hlasové linky s Agnethy a Fridy boli v Polar štúdiu nahratés použitím pôvodného inštrumentálneho podkladu. V čase nahrávania španielskych vokálov boli Benny a Björn na Barbadose, kde písali piesne pre budúci radový album, ktorý neskôr dostal názov Super Trouper. Po návrate do Štokholmu Benny a Björn dokončili produkciu albumu Gracias Por La Música. 

Album bol v 80. rokoch niekoľkokrát vydaný aj na kompaktnom disku. Vydal ho napríklad v Japonsku v roku 1986, Polydor, v Španielsku v roku 1989 RCA a vyšiel aj vo vydavateľstve CBS. Ďalšia kompilácia ABBA Oro: Grandes Exitos vydaná roku 1993, obsahuje desať skladieb z albumu Gracias Por La Música.

Zoznam skladieb 
Všetky piesne napísali a zložili Benny Andersson & Björn Ulvaeus.
Strana A
 „Gracias Por La Música (Thank You for the Music)“ - 3:48
 „Reina Danzante (Dancing Queen)“ - 4:02
 „Al Andar (Move On)“ - 3:05
 „¡Dame! ¡Dame! ¡Dame! (Gimme! Gimme! Gimme! (A Man After Midnight)“ - 4:45
 „Fernando (Spanish version)“ - 4:15
Strana B
 „Estoy Soñando (I Have A Dream)“ - 4:44
 „Mamma Mia (Spanish version)“ - 3:32
 „Hasta Maňana (Spanish version)“ - 3:05
 „Conociéndome, Conociéndote (Knowing Me, Knowing You)“ - 4:02
 „Chiquitita (Spanish version)“ - 5:26
 Pomoc s pôvodnými anglickými textami k piesňam „Dancing Queen“, „Move On“, „Fernando“, „Mamma Mia“, „Hasta Manana“ a „Knowing Me, Knowing You“: Stig Anderson.
 Preklad textov do španielčiny: Buddy McCluskey a Mary McCluskey.
 Španielska verzia skladby „Dancing Queen“ bola pôvodne nazvaná „Reina Danzante“. V roku 1993 pre vydanie kompaktného disku ABBA Oro: Grandes Exitos bola premenovaná na „La Reina Del Baile“.

Referencie 

Albumy skupiny ABBA
Kompilačné albumy
Hudobné albumy z 1980